
BIROUL PERMANENT 

AL 

CAMEREI DEPUTAŢILOR



Vă înaintăm, alăturat, Raportul comun asupra proiectului de Lege pentru modificarea şi completarea Legii nr.178/2010 a parteneriatului public-privat,  transmis, spre examinare în fond, Comisiei pentru industrii şi servicii şi Comisiei juridice, de disciplină şi imunităţi, cu adresa P.L.x. 79 din 10 aprilie 2012. 
 

Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

                  
PREŞEDINTE,                                            PREŞEDINTE, 

                      Iulian Iancu


               Bogdan-Liviu Ciucă

R A P O R T    C O M U N
asupra proiectului de Lege pentru modificarea şi completarea Legii nr.178/2010 a parteneriatului public-privat



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii împreună cu Comisia juridică, de disciplină şi imunităţi au fost sesizate, spre dezbatere, în fond cu proiectul de Lege pentru modificarea şi completarea Legii nr.178/2010 a parteneriatului public-privat, transmis cu adresa P.L.x. 79 din 10 aprilie 2012, înregistrat la Comisia pentru industrii şi servicii cu nr.4c-3/75 11 aprilie 2012, iar la Comisia juridică, de disciplină şi imunităţi cu nr.31/217 din 11 aprilie 2012. 
Senatul, în şedinţa din data de 02 aprilie 2012, în condiţiile articolului 75 alineatul (2) teza a III-a din Constituţia României, republicată, a adoptat proiectul de lege.

Consiliul Legislativ, prin adresa nr.1077/12.10.2011, a avizat favorabil propunerea legislativă cu unele observaţii şi propuneri.

Guvernul, prin adresa 2603/DPSG/11.11.2011, nu susţine adoptarea iniţiativei legislative.

Comisia pentru administraţie publică şi amenajarea teritoriului, în şedinţa din data de 25.04.2012 a avizat negativ proiectul de lege.

Comisia pentru politică economică, reformă şi privatizare, în şedinţa din 27.06.2012, a avizat negativ iniţiativa legislativă.

Proiectul de lege are ca obiect modificarea articolului 20 al Legii parteneriatului public-privat nr.178/2010, intervenţiile legislative vizând reglementarea unitară, la nivelul întregii ţări, a procedurii de selecţie a investitorilor privaţi şi de atribuire a contractului de parteneriat public-privat.

În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat proiectul de lege în şedinţa din 28 august 2012.


La lucrările Comisiei juridice, de disciplină şi imunităţi au fost prezenţi 18 deputaţi din totalul de 22 deputaţi.

În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru industrii şi servicii au examinat proiectul de lege în şedinţa din 26 mai 2015.
La lucrările Comisiei pentru industrii şi servicii au participat, în calitate de invitaţi, doamna Anca Ionescu Laura, secretar de stat şi domnul Emil-Octavian Ionescu, consilier superior în cadrul Ministerului Energiei, Întreprinderilor Mici şi Mijlocii şi Mediului de Afaceri.

La lucrări au fost prezenţi din partea Comisiei pentru industrii şi servicii 17 deputaţi din totalul de 18 deputaţi.

În urma dezbaterilor şi a opiniilor exprimate, membrii celor două comisii au hotărât, cu majoritate de voturi, să propună Plenului Camerei Deputaţilor, respingerea proiectului de Lege pentru modificarea şi completarea Legii nr.178/2010 parteneriatului public-privat, deoarece proiectul de lege nu se justifică întrucât legislaţia română în domeniul parteneriatului public-privat a fost elaborată şi negociată cu Comisia Europeană, în conformitate cu prevederile legislaţiei Uniunii Europene în domeniu, iar iniţiativa legislativă contravine aspectelor deja negociate şi acceptate de Comisia Europeană, fapt care ar putea duce la declanşarea împotriva tării noastre a procedurii de infringement.


Prin obiectul de reglementare şi conţinutul său, proiect de lege face parte din categoria legilor ordinare.

În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera decizională pentru acest proiect de Lege este Camera Deputaţilor.

PREŞEDINTE,



PREŞEDINTE,


  Iulian Iancu


      Bodgan - Liviu Ciucă
SECRETAR,



SECRETAR,


   Bogdan – Radu Ţîmpău

     Gabriel Andronache
Consilieri parlamentari,
Cristina Donea




Isabela Patricia Robe

